open-index/open-wikipedia-markdown huggingface dataset:
Puuta, heinää ja muutama vesiperä

**Puuta, heinää ja muutama vesiperä** on vuonna 1998 ensi-iltansa saanut Guy Ritchien ohjaama brittiläinen rikoskomedia ja ryöstöelokuva. Elokuva on Ritchien esikoisohjaus.

Elokuvan pohjalta tehtiin seitsemänosainen televisiosarja *Puuta heinää ja muutama vesiperä* (alkuperäinen nimi *Lock, Stock...*) vuonna 2000.

## Juoni
Elokuva kertoo nuoresta korttihaista Eddystä, joka lainaa rahaa kavereiltaan ja rikollisilta osallistuakseen korttipelin. Kun Eddy häviää puoli miljoonaa puntaa rikollispomolle brag-pelissä, päättää hän kavereineen ryöstää naapurissa oleilevan rikollisjengin.

## Näyttelijät

## Vastaanotto
Elokuva on saanut myönteisen vastaanoton, esimerkiksi Empire-lehti nimitti sen sadan parhaan brittiläisen elokuvan joukkoon. Kriitikoiden arvosanoja keräävä Metacritic on antanut elokuvalle 30 kriitikon arvion perusteella arvosanan 66/100 ja Rotten Tomatoes sivuston arvosana elokuvalle on 75%, joka perustuu 65 arvioon.

## Lähteet

## Aiheesta muualla
* 
*
Kauhavan ravirata

**Kauhavan ravirata** sijaitsee Kauhavalla. Se kuuluu rataluokituksessa vain osan vuodesta toimiviin kesäratoihin. Kauhavan raviradalla järjestetään vuosittain Juhannusravit.

## Aiheesta muualla
*Kauhavan Ravirata Oy:n kotisivut
Luettelo Euroopan suurimmista metropolialueista

Tämä on **luettelo [[Eurooppa|Euroop]]<nowiki/>an suurimmista [[metropolialue]]<nowiki/>ista.** Luettelossa on otettu huomioon myös kaksoiskaupungit  jotka sijaitsevat kahden valtion alueella.
## Luettelo

## Monikeskiset suurkaupunkialueet

## Lähteet
CNH Industrial

**CNH Industrial N.V.** (**CNH**) on vuonna 2013 perustettu alankomaalainen maatalous-, rakennus- ja kuljetusalan koneiden ja laitteiden valmistaja. CNH syntyi Fiat Industrial S.p.A. ja CNH Global N.V. -yhtiöiden yhdistyessä. CNH Industrialin pääkonttori on sijainnut Lontoossa vuodesta 2015 alkaen.

Yhtiön osake noteerataan sekä New Yorkin (NYSE) että Italian pörssissä (BIT).

## Liiketoiminta-alueet
CNH toimii maailmanlaajuisesti. Se on jakanut liiketoimintansa neljään maantieteelliseen alueeseen: Pohjois-Amerikka (NAFTA), Etelä- ja Keski-Amerikka (LATAM), Aasian–Tyynenmeren alue (APAC) sekä Euroopan–Lähi-idän–Afrikan alue (EMEA).

CNH:lla oli vuoden 2014 lopulla 74 tehdasta, joista 14 sijaitsi Italiassa, kymmenen Yhdysvalloissa, kahdeksan Ranskassa ja kuusi Brasiliassa.

## Tuotteet ja brändit
CNH Industrial toimii neljällä liiketoiminta-alueella ja omistaa 12 tuotemerkkiä:
* maatalouskoneet (Case IH, New Holland, Steyr)
* rakennusalan koneet (Case, New Holland)
* hyötyajoneuvot (Iveco, Iveco Astra, Iveco Bus, Heuliez, Iveco Magirus, Iveco Defence)
* voimansiirtolaitteet (FPT). 
Maatalouskoneet on liikevaihdoltaan suurin liiketoiminta-alue (liikevaihto vuonna 2014 15 mrd. $), hyötyajoneuvot toiseksi suurin (11 mrd. $).

## Kartellitutkimuksen kohteena
CNH Industrial varautui maaliskuussa 2016 alustavasti 500 miljoonan euron kartellisakkoihin Euroopan komission Iveco-yhtiöön ja muihin kuorma-autovalmistajiin kohdistaman kartellitutkimusten johdosta.

## Lähteet
*

### Viitteet
Yhdystie 8523

**Yhdystie 8523** on Iin kunnan alueella kulkeva yhdystie, joka alkaa Yli-Olhavan kylästä seututie 855 risteyksestä ja päättyy Oijärven kylälle. Tien pituus on noin 23 kilometriä ja se on koko matkaltaan päällystetty.
Suomi eilen elokuvan silmin

**Suomi eilen elokuvan silmin** oli TV2:ssa 2000-luvun alussa lähetetty televisio-ohjelma, jossa näytettiin vanhoja suomalaisia lyhytelokuvia. Juontajana oli Tuomo Kaminen. Elokuvia ohjelmaan valikoi ainakin Sepi Niemi. Tuottaja oli Filmaattiset Oy.

## Lähteet
Olli Viitasaari

**Olli Sakari Viitasaari** (s. 1950) on Lempäälän entinen kunnanjohtaja. Hän toimi Lempäälän kunnanjohtajana yli 20 vuotta, kunnes jäi eläkkeelle elokuun 2015 alusta. Tasavallan presidentti Sauli Niinistö myönsi Viitasaarelle kunnallisneuvoksen arvonimen 24. toukokuuta 2013.

Vuonna 2014 Viitasaari valittiin Pirkanmaan jätehuollon hallitukseen. Hän suhtautuu kriittisesti kuntaliitoksiin.

Viitasaarta Lempäälän kunnanjohtajana seurasi Heidi Rämö. 

## Lähteet
Vierivät kivet

**Vierivät kivet** oli 2000-luvun alussa Yle TV1-kanavalla lähetetty yli 50-vuotiaille tarkoitettu ohjelma. Sen toimittajat olivat Jaakko Kyläsalo, Risto Olavi Koskinen ja Kristiina Koivisto.

*Vierivät kivet* tuli TV1:n ohjelmistoon vuonna 1999 lopetetun *[[Tiistaitiima]]n* tilalle.

## Lähteet
Flurotyyli

**Flurotyyli** eli **bis(2,2,2-trifluorietyyli)eetteri** (C4H4OF6) on trifluorietanolin eetteri. Yhdiste muistuttaa rakenteeltaan huomattavasti nukutusaineina käytettyjä fluorattuja eettereitä, mutta on vaikutukseltaan stimulantti ja konvulsantti. Yhdistettä käytetään lähinnä eläinlääketieteellisissä tutkimuksissa.

## Ominaisuudet ja käyttö
Huoneenlämpötilassa flurotyyli on väritöntä nestemäistä ainetta. Se on veteen liukenematonta, mutta liukenee orgaanisiin liuottimiin kuten etanoliin.

Flurotyyli indusoi muun muassa ihmisille, rotille ja hamstereille hengitettynä epilepsian kaltaisia kohtauksia. Yhdisteen aiheuttamat kohtaukset ovat kloonisia (kouristuskohtaus) tai toonis-kloonisia (tajuttomuuskouristuskohtaus). Flurotyylin vaikutusmekanismi perustuu natriumkanavien avaamiseen ja GABA-reseptoreihin sitoutumiseen ja vaikutukset ovat samanlaisia esimerkiksi bikukulliinin kanssa. Flurotyyliä on käytetty aiheuttamaan kohtauksia koe-eläimille epilepsiatutkimuksia tehtäessä. Tätä varten tarvitaan erityinen ilmatiivis kammio. Aikaisemmin yhdistettä on käytetty myös ihmisillä sähköshokkihoidon sijasta, mutta tästä käytöstä on myöhemmin luovuttu.

## Valmistus
Flurotyyliä valmistetaan kuumentamalla trifluorietanolin natriumsuolaa p-tolueenisulfonyylikloridin kanssa. Ensimmäisessä vaiheessa trifluorietanolin natriumsuola reagoi p-tolueenisulfonyylikloridin kanssa muodostaen 2,2,2-trifluorietyyli-p-tolueenisulfonaattia, joka reagoi toisen trifluorietanolin natriumsuolaekvivalentin kanssa muodostaen flurotyyliä.

## Lähteet
Luettelo Amerikan suurimmista metropolialueista

Tämä on **luettelo Amerikan suurimmista [[metropolialue]]<nowiki/>ista**. Luettelossa on otettu huomioon myös kaksoiskaupungit  jotka sijaitsevat kahden valtion alueella – yleensä Kanadan ja Yhdysvaltojen tai Meksikon ja Yhdysvaltojen rajalla. Luettelossa on otettu huomioon Pohjois-   Etelä- ja Keski-Amerikan valtiot.

## Luettelo

## Lähteet
Dead End (yhtye)

**Dead End** on japanilainen heavy metal/hard rock -yhtye, joka perustettiin Tokiossa vuonna 1984. Se oli yksi muutamista yhtyeistä, jotka esiintyivät kansainvälisesti Yhdysvalloissa 1980-luvulla. Alun perin Dead End lopetti toimintansa vuonna 1990, mutta yhtye yhdistyi uudelleen vuonna 2009 liki kahden vuosikymmenen jälkeen.

Yhtye saavutti kotimaassaan vain rajallista menestystä.                              

## Albumit
* 
* 
* 
* 
* 
* 

## Lähteet
* http://www.allmusic.com/artist/dead-end-p12704

## Aiheesta muualla
* 
*
Mejibray

**MEJIBRAY** on japanilainen visual kei -yhtye, jonka perusti Tsuzuku vuonna 2011. Alun perin MEJIBRAY alkoi sooloprojektista avustajien kanssa. MEJIBRAYsta tuli virallisesti bändi vasta parin kuukauden kuluttua ensimmäisen live-esiintymisen jälkeen, joka oli huhtikuussa vuonna 2011.

He julkaisivat ensimmäisen singlensä "KILLING ME" 24. elokuuta.

## Diskografia
* 
* 
* 
* 
* 

## Lähteet
* http://www.jpopasia.com/group/mejibray/ 

## Aiheesta muualla
*
David Poile

**David Poile** (s. 14. helmikuuta 1950 Toronto, Ontario, Kanada) on yhdysvaltalainen entinen jääkiekkoilija ja nykyinen Nashville Predatorsin toimitusjohtaja.

Poile on toiminut GM:n virassa Nashvillessä vuodesta 1997 lähtien, ja on toistaiseksi seurahistorian ainoa GM. Vuosina 1982–1995 Poile toimi samassa virassa Washington Capitalsin organisaatiossa.

Yhdysvaltain maajoukkueen managerina Poile on toiminut kaksissa MM-kilpailuissa sekä vuoden 2014 talviolympialaisissa. Lisäksi hän on ollut apulaismanagerina kolmissa MM-kilpailuissa ja vuoden 2010 talviolympialaisissa.

## Peliura

Omalla peliurallaan Poile pelasi kolme ottelua AHL-farmiliigan Rochester Americansissa. Hänen pelipaikkansa oli keskushyökkääjä.

## Muuta
Poilen isä, Bud Poile, oli entinen jääkiekkoilija, valmentaja ja GM. Hänet valittiin vuonna 1990 Hall of Fameen. Lisäksi hänen setänsä Don Poile pelasi 1950-luvulla 66 NHL-ottelua Detroit Red Wingsissä.

Poile voitti vuonna 2001 Lester Patrick Trophyn merkittävästä jääkiekon hyväksi tehdystä työstä. Hänen isänsä oli voittanut kyseisen palkinnon 12 vuotta aiemmin.

Poile nimettiin Hockey Hall of Fameen vuonna 2024.

## Lähteet
Kapilbastun piirikunta

**Kapilbastun piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.

Kapilbastun piirikunta rajautuu etelässä ja lännessä Intian Uttar Pradeshin osavaltioon. Nepalin naapuripiirikuntia ovat Dang Deukhuri ja Argakhachi pohjoisessa sekä Rupandehi idässä.   

Vuonna 2011 Kapilbastun piirikunnan väkiluku oli 571&nbsp;936 (481&nbsp;976 as. vuonna 2001). Piirikunta on Nepalin väkirikkaimpia. Piirikunnan pinta-ala on 1&nbsp;738 neliökilometriä ja väestötiheys 329 as./km2. Hallinnollinen keskus on Kapilbastun kaupunki (myös muodossa Kapilvastu tai Kapilavastu; 30&nbsp;428 as. 2011), jonka keskustaajama tunnetaan myös nimellä Taulihawa. Touko- ja joulukuussa 2014 piirikuntaan muodostettiin uusia kaupunkeja: Krishannagar, Shivaraj ja Buddhabatika.

Luonnonmaantieteellisesti piirikunta ryhmitellään yleensä osaksi Nepalin Läntistä alankovyöhykettä, Teraita. Tarkemmassa jaottelussa piirikunnasta 86,8&nbsp;% voidaan luokitella alempaan trooppiseen, 12,0&nbsp;% ylempään trooppiseen ja 1,2&nbsp;% subtrooppiseen kasvillisuusvyöhykkeeseen. 


## Lähteet

## Aiheesta muualla
PA-järjestelmä

**PA-järjestelmä** (lyhenne sanoista *public address*) on äänentoistojärjestelmä, jonka tarkoituksena on välittää ääntä esimerkiksi julkisissa tiloissa kuten liikenneterminaaleissa ja yleisötapahtumissa, kuten konserteissa. Kouluissa PA-järjestelmää kutsutaan usein keskusradioksi.

PA-järjestelmällä voidaan toistaa joko reaaliaikaisesti tuotettua ääntä, esimerkiksi tilannetiedotus tai konserttiesitys, tai tallennettua ääntä, kuten tallennettua musiikkia tai tallennettuja tiedotteita.

Jos äänilähde on mikrofoni, mikrofonin sähköiseksi muuttama niin sanottu *mikrofonitasoinen* signaali vahvistetaan esivahvistimella niin sanotusti *linjatasoiseksi*, jolloin sitä voidaan helpommin käsitellä. Esimerkiksi CD-soittimelta saadaan suoraan linjatasoista ääntä.

Linjatasoinen signaali ohjataan päätevahvistimille. Päätevahvistinten *kaiutintasoiseksi* vahvistama signaali ohjataan edelleen kaiuttimiin. Ammattikäyttöön tarkoitetut kaiuttimet jaetaan kahteen pääluokkaan käyttötarkoituksen perusteella: PA-kaiuttimet joita voi olla yksi tai useampi on tarkoitettu äänen toistamiseen yleisölle), monitorikaiutin äänen toistamiseen esiintyjille esiintymisen helpottamiseksi.

## Lisälaitteita
Lisälaitteita on monenlaisia, mutta ne kaikki eivät ole välttämättömiä.

*mikserillä voi sekoittaa eri äänilähteiden ääntä toivotulla tavalla
*kompressori (audio), tekee äänen hiljaisetkin kohdat helpommin kuultaviksi
*kaikulaite
*taajuuskorjaimella voi korjata toiston taajuusvirheitä
*kaiutinprosessori, joka sisältää yleensä useita näistä laitteista

## Erilaisia laiteyhdistelmiä
Yksinkertainen vaihtoehto PA-järjestelmäksi, jota voi hyödyntää esimerkiksi karaokessa:
*Mikrofoni, päätevahvistin esivahvistimella ja kaiuttimet

Kuhunkin alla olevista vaihtoehdoista voi periaatteessa käyttää esimerkiksi kahta eri mikrofonia, sähkökitaraa efektilaitteen kanssa ja kosketinsoittimia.
Miksereiden kanavamäärä voi vaihdella paljonkin 2-kanavaisesta studiomiksereiden kymmeniin kanaviin.

*Erillinen mikseri, päätevahvistin ja kaiuttimet
*Erillinen mikseri, päätevahvistin ja PA-kaiuttimet
*Mikserivahvistin ja kaiuttimet
*Mikseri ja aktiivikaiuttimet

Miksaajan toimena on säätää äänentasot sopiviksi, mutta sitä tehtävää voivat hoitaa myös esiintyjät mikäli he osaavat käyttää mikseriä.
Keskeisenä riskinä on mikrofonin säätäminen liian herkällä, jolloin ääni voi alkaa kiertää. Mitä kaikuisemmassa tilassa ääntä toistetaan, sitä suurempi riski akustiselle kierrolle on.

## Lähteet
Siirretty artikkelista äänentoisto

## Kirjallisuutta
* 

## Aiheesta muualla

*Audiokirja, audiotekniikkaa ammattilaisille ja kehittyneille harrastajille
Paksuvarret

**Paksuvarret** (*Graptopetalum*) on maksaruohokasvien (Crassulaceae) heimoon kuuluva mehikasvisuku. Tieteellinen nimi on johdettu kreikankielen kirjavaa ja terälehteä tarkoittavista sanoista.

## Tuntomerkit
Paksuvarret ovat tavallisimmin monivuotisia kaljuja tai nystypintaisia ruohoja, harvoin pensaita. Varret ovat pystyjä, haaraisia tai haarattomia ja meheviä eli sukkulenttisia. Kukintovarret ovat yksivuotisia ja sijaitsevat lehtien hangoissa, nousevat lehtiruusukkeen yläpuolelle ja niissä on siellä täällä pienehköjä lehtiä. Lehdet ovat pysyviä, ruodittomia ja sijaitsevat tiheinä tyviruusukkeina vuorottaisesti. Lehtilavan muoto vaihtelee ja se on 2–10&nbsp;cm pitkä, mehevä, tyveltään kannukseton, ehytlaitainen. Lavan reunaan asti ulottuvia suonia on tavallisesti useita.

Kukinto sijaitsee lehtihangassa ja on viuhkomainen. Kukat sijaitsevat perien päissä ja ovat pystyjä, 5–8-lukuisia. Verholehdet ovat enemmän tai vähemmän erikokoisia. Terälehdet ovat siirottavia tai keskeltä hieman taipuneita, tyveltään yhteen kasvaneita, enimmäkseen vaaleankeltaisia ja kärkiosastaan pilkullisia ja punajuovaisia. Mesiäiset ovat viuhkamaisia. Heteitä on tavallisesti kaksi kertaa enemmän kuin verholehtiä, joskus yhtä monta. Palhot kiinnittyvät teriön tyveen. Emilehdet ovat pystyjä ja tyvestään yhtyneitä, ja sikiäimen tyvi on kuroutunut; vartalot ovat pituudeltaan ainakin puolet sikiäinten pituudesta. Hedelmät ovat enimmäkseen pystyjä. Siemenet ovat kapean munamaisia, hienouurteisia ja nystypintaisia.

## Levinneisyys
Paksuvarret ovat kotoisin Yhdysvaltain Arizonasta ja Meksikosta.

## Luokittelu
Paksuvarsien suku on läheinen muun muassa mehiruusukkeille (*Echeveria*) ja suvulle *[[Villadia]]*. Sukuun kuuluu 12 lajia.

### Lajeja
Lajeja:
* *Graptopetalum amethystinum* – timanttipaksuvarsi
* *Graptopetalum bartramii* 
* *Graptopetalum bellum* – ruusukepaksuvarsi
* *Graptopetalum filiferum*
* *Graptopetalum fruticosum* 
* *Graptopetalum glassii* 
* *Graptopetalum grande* 
* *Graptopetalum macdougallii* 
* *Graptopetalum marginatum* 
* *Graptopetalum mendozae* 
* *Graptopetalum occidentale* 
* *Graptopetalum pachyphyllum* 
* *Graptopetalum paraguayense* – helmipaksuvarsi
* *Graptopetalum pentandrum*
* *Graptopetalum pusillum* 
* *Graptopetalum rusbyi* 
* *Graptopetalum saxifragoides* 
* *Graptopetalum superbum*

## Lähteet
Arghakhanchin piirikunta

**Arghakhanchin piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.

Arghakhanchin piirikunta rajautuu lännessä Dang Deukhurin ja Pyuthanin, pohjoisessa Gulmin, idässä Palpan sekä etelässä Rupandehin ja Kapilbastun piirikuntaan.

Vuonna 2011 Arghakhanchin piirikunnan väkiluku oli 197&nbsp;632 (208&nbsp;391 as. vuonna 2001). Piirikunta on Nepalin väkirikkaimpia. Piirikunnan pinta-ala on 1&nbsp;193 neliökilometriä ja väestötiheys 166 as./km2. Vuonna 2011 piirikunnassa ei ollut yhtään kaupunkia. Hallinnollisessa vastuussa oli Sandhikharakan kyläkehityskomitea (13&nbsp;825 as. 2011). Toukokuussa 2014 Sandhikharkasta tehtiin piirikunnan ensimmäinen kaupunki.

Luonnonmaantieteellisesti piirikunta ryhmitellään yleensä osaksi Nepalin Läntistä kumpuvyöhykettä. Tarkemmassa jaottelussa piirikunnasta 0,2&nbsp;% voidaan luokitella alempaan trooppiseen, 50,5&nbsp;% ylempään trooppiseen, 49,1 &nbsp;% subtrooppiseen ja 0,2&nbsp;% lauhkeaan kasvillisuusvyöhykkeeseen.

## Lähteet

## Aiheesta muualla
Club Life Volume Four – New York City

**Club Life Volume Four – New York City** on Tiëston miksauskokoelma-albumi ja sen ilmestymispäivä oli 18. toukokuuta 2015.

## Kappaleet

# MOTi – Valencia (John Christian Remix) [Intro Edit]
# Tiësto & KSHMR – Secrets (feat. Vassy)
# Dzeko & Torres & Maestro Harrell – For You (feat. Delora)
# Tiësto & Martin Garrix – The Only Way Is Up
# Bobby Puma – Someone Somewhere (Tiësto Edit)
# Tiësto – Butterflies
# Tiësto & The Disco Fries – Chant
# Tiësto – Change Your World
# AG – Lucid
# KSHMR – Kashmir
# Dzeko & Torres – Air (feat. Delaney)
# Dotan – Home (Tiësto vs. twoloud Remix)
# Wee-o – Fighting for (feat. Morgan Karr) [Tiësto Edit]
# Alvaro & Jetfire – Guestlist
# Tiësto – Show Me (feat. DallasK)
# Firebeatz – Sky High (Tiësto Edit)
# MOTi – The House of Now (Tiësto Edit)
# Zaxx, Riggi & Piros – Alpha

## Aiheesta muualla
* Tiëston viralliset sivut
Enfluraani

**Enfluraani** (*Efrane*) on eräs kaasu, jota on käytetty anestesia-aineena lääketieteellisissä nukutuksissa. Enfluraani on halogenoitu eetteri. Enfluraani ei ole enää aktiivisessa lääkityskäytössä, sillä se omaa vakavia haittavaikutuksia, kuten aivosähkökäyrän muutoksia.

Nukutuskaasu kehiteltiin vuonna 1963, ja otettiin ensi kertaa käyttöön 1966. Se oli yleisesti anestesiakäytössä vielä 1980-luvulle saakka. Enfluraanin käyttöönottoon oli vaikutti edullisesti se, ettei se ollut herkästi syttyvää ja räjähtävää - toisin kuten esimerkiksi eetteri.

Enfluraani on normaaliolosuhteissa olomuodoltaan väritöntä nestettä, jolla on tunnusomainen haju. Sen kemiallinen kaava on C3H2ClF5O. Enfluraanin moolimassa on 184,49&nbsp;g/mol, kiehumispiste 56,5&nbsp;°C, tiheys 1,52&nbsp;g/cm3 ja CAS-numero 13838-16-9. Yhdiste liukenee huonosti veteen.

## Lähteet
*Rosenberg, Per & Takkunen, Olli (toim.): *Anestesiaopas*, Duodecim, 1993, Helsinki/Vammala, Vammalan Kirjapaino Oy. .

### Viitteet

## Aiheesta muualla
*
*PubChem: Enflurane 
*Human Metabolome Database: Enflurane 
*DrugBank: Enflurane 
*Toxin and Toxin Target Database (T3DB): Enflurane 
*Kyoto Encyclopedia of Genes and Genomes (KEGG): Enflurane 
*ChemBlink: Enflurane
Raissa Feudjio

**Raissa Feudjio** (s. 29. lokakuuta 1995) on kamerunilainen jalkapalloilija, joka kaudella 2019 edustaa espanjalaista UDG Tenerifeä. Hän pelasi vuosina 2015–2017 Suomessa Naisten Liigassa Merilappi Unitedin ja Åland Unitedin joukkueissa. Hän on pelannut Kamerunin naisten jalkapallomaajoukkueessa ja oli mukana vuoden 2012 Lontoon olympialaisissa sekä vuosien 2015 ja 2019 maailmanmestaruuskilpailuissa.

## Lähteet

## Aiheesta muualla

*Raissa Feudjio tilastot Suomen Palloliiton tulospalvelussa
Luettelo Pohjoismaiden suurimmista metropolialueista

Tämä on luettelo Pohjoismaiden suurimmista agglomeraatioista. 

## Suurimmat metropolialueet

## Lähteet
Keskilännen kehitysalue

**Keskilännen kehitysalue** () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Läntinen kehitysalue, etelässä Intian Uttar Pradeshin osavaltio ja lännessä Nepalin Kaukolännen kehitysalue.

Keskilännen kehitysalueen pinta-ala on 42&nbsp;378 neliökilometriä ja väkiluku 3,55 miljoonaa (2011). Alueen hallinnollinen keskus on Birendranagar. 

## Alueen osat
Kehitysalue jakautuu varten 15:een paikallishallinnolliseen piirikuntaan, jotka voidaan luonnonolojensa ja kasvillisuuden perusteella ryhmitellä kolmeen ekologiseen vyöhykkeeseen (etelästä pohjoiseen):  
* keskilännen terai eli keskilännen alankovyöhyke, 
* keskilännen kumpuvyöhyke ja 
* keskilännen vuoristovyöhyke.

Aluehallintoa varten keskilännen kehitysalueen piirikunnat voidaan ryhmitellä kolmeen vyöhykkeeseen:
* Karnali,
* Bheri ja 
* Rapti.

## Lähteet

## Aiheesta muualla

* Index of Geographical Names of Nepal: Mid Western Development Region - Volume IV   (ngiip.gov.np)
Kaukolännen kehitysalue

**Kaukolännen kehitysalue** () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Keskilännen kehitysalue, etelässä Intian Uttar Pradeshin ja lännessä Intian Uttarakhandin osavaltioon.

Kaukolännen kehitysalueen pinta-ala on 19&nbsp;539 neliökilometriä ja väkiluku 2,55 miljoonaa ihmistä (2011). Alueen hallinnollinen keskus on Dipayal Silgadhi. 

## Alueen osat
Kehitysalue jakautuu paikallishallintoa varten 9 piirikuntaan, jotka voidaan luonnonolojensa ja kasvillisuuden perusteella ryhmitellä kolmeen ekologiseen vyöhykkeeseen (etelästä pohjoiseen):  
* Kaukolännen Terai eli Kaukolännen alankovyöhyke, 
* Kaukolännen kumpuvyöhyke ja 
* Kaukolännen vuoristovyöhyke.

Aluehallintoa varten Kaukolännen kehitysalueen piirikunnat voidaan ryhmitellä kahteen vyöhykkeeseen:
* Mahakali ja 
* Seti. 

## Lähteet

## Aiheesta muualla

* Index of Geographical Names of Nepal: Far Western Development Region - Volume V   (ngiip.gov.np)
Edward Hyde

**Edward Hyde** voi tarkoittaa seuraavia:

* Edward Hyde (1609–1674), Clarendonin jaarli, englantilainen valtiomies ja historioitsija
* Edward Hyde,  tohtori Jekyllin alter ego Robert Louis Stevensonin romaanissa Tohtori Jekyll ja Mr. Hyde sekä siihen perustuvissa elokuvissa.
Gulmin piirikunta

**Gulmin piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.

Gulmin piirikunnan naapureina ovat Nepalin piirikunnista etelässä Palpa ja Arghakhanchi, lännessä Pyuthan, pohjoisessa Baglung ja Parbati sekä idässä Syangjan piirikunta.   

Vuonna 2011 Gulmin piirikunnan väkiluku oli 280&nbsp;160 (296&nbsp;654 as. vuonna 2001). Piirikunta on Nepalin väkirikkaimpia. Piirikunnan pinta-ala on 1&nbsp;149 neliökilometriä ja väestötiheys 244 as./km2. Vuonna 2011 piirikunnassa ei ollut kaupunkeja. Hallinnollinen keskuksena toimi tuolloin Tamghasin kyläkehityskomitea (14&nbsp;845 as. 2011). Toukokuussa 2014 piirikuntaan muodostettiin sen ensimmäinen kaupunki, nimeltään Resunga.

Luonnonmaantieteellisesti piirikunta ryhmitellään yleensä osaksi Nepalin Läntistä kumpuvyöhykettä. Tarkemmassa jaottelussa piirikunnasta 23,5&nbsp;% voidaan luokitella ylempään trooppiseen, 71,9&nbsp;% subtrooppiseen ja 4,6&nbsp;% lauhkeaan kasvillisuusvyöhykkeeseen sekä 0,0&nbsp;% (hieman, muttei yhtä kymmenesosaprosenttia) vesistöön kuuluvaksi. 

Tamghas.jpg|Piirikuntakeskus Tamghas.
Resunga 03.JPG|Näköalatorni.
Rupakot Gulmi.jpg|Maisemaa.


## Lähteet

## Aiheesta muualla
Itäinen kehitysalue

**Itäinen kehitysalue** () on yksi Nepalin viidestä kehitysalueesta. Se sijaitsee Nepalin itäosassa rajautuen pohjoisessa Kiinan Tiibetin autonomiseen alueeseen. Idässä ja etelässä naapureina ovat Intian Sikkimin, Länsi-Bengalin ja Biharin osavaltiot ja lännessä Nepalin Keskinen kehitysalue.

Kehitysalueen pinta-ala on 28&nbsp;456 neliökilometriä ja väkiluku 5,81 miljoonaa ihmistä (2011). Alueen hallinnollinen keskus on Dhankuta. 

## Alueen osat
Kehitysalue jakautuu paikallishallintoa varten 16 piirikuntaan, jotka voidaan luonnonolojensa perusteella ryhmitellä kolmeen ekologiseen vyöhykkeeseen:  
* Itäinen Terai eli Itäinen alankovyöhyke, 
* Itäinen kumpuvyöhyke ja 
* Itäinen vuoristovyöhyke.

Aluehallintoa varten Itäisen kehitysalueen piirikunnat voidaan ryhmitellä kolmeen vyöhykkeeseen (idästä länteen):
* Mechi
* Kosi
* Sagarmatha 

## Lähteet

## Aiheesta muualla

* Index of Geographical Names of Nepal: Eastern Development Region - Volume I  (ngiip.gov.np)
Tiketi Tok

**Tiketi Tok** (, ) on The Foundationin (osa Zodiak Media Groupia) ja FunnyFlux Entertainmentin tuottama eteläkorealais-isobritannialainen televisiosarja, jonka on luonut Jung Gil-hoon. *Tiketi Tok* alkoi EBS-kanavalla vuonna 2012. Suomessa Yle TV2 alkoi esittää sarjaa vuonna 2012.

## Hahmot
* **Tommi**
* **Talvikki**
* **Ammu-rouva**
* **Tipitii**
* **Kiekura**
* **Puhkuli**
* **Lepatti**
* **Pomppula**
* **Raksunen**
* **Pöpperö**

## Rooleissa
### Suomenkieliset

## Lähteet
HMS Nynäshamn (T132)

**HMS Nynäshamn** (runkonumerot T132 ja R132) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.

## Valmistus

Alus tilattiin Karlskronan laivastontelakalta. Se laskettiin vesille 24. huhtikuuta 1973 ja liitettiin laivastoon viisi kuukautta myöhemmin 28. syyskuuta.

## Palvelus
Alus poistettiin palveluksesta 2003.

## Lähteet
*
*

### Viitteet
NHL 16

**NHL 16** on EA Canadan kehittämä ja EA Sportsin julkaisema jääkiekkoaiheinen urheilupeli, joka julkaistiin syyskuussa 2015. Peli julkaistiin ainoastaan PlayStation 4- ja Xbox One -konsoleille, mutta pelistä julkaistiin Legacy-versio Xbox 360- ja Playstation 3 -konsoleille. Kansikuvassa esiintyy Chicago Blackhawksin pelaaja Jonathan Toews. Alun perin kansikuvassa piti esiintyä sekä Jonathan Toews että Patrick Kane, mutta Kaneen kohdistuneisiin rikosepäilyihin vedoten EA Sports poisti Kanen koko kansikuvasta. Pelin selostajina toimivat televisiokanava NBC:n oikeat selostajat Mike Emrick ja Eddie Olczyk. Kentän laidalla toimittajana on NBC:n Ray Ferraro.

Pelistä julkaistiin Suomessa *NHL 16 Nuoret Leijonat Limited Edition* niminen keräilyversio nuorten MM-kisojen 2016 kunniaksi, keräilyversio julkaistiin ainoastaan Xbox Onelle.

## Liigat
*  NHL
*  AHL
*  CHL
**  OHL
**  QMJHL
**  WHL
*  Liiga
*  SHL
*  NLA
*  DEL
*  Extraliga
*  GET-ligaen (vain Stavanger Oilers ja Vålerenga Ishockey)  
* Maajoukkueet (ei IIHF:n lisenssiä)

## Lähteet
* EA Sports − NHL 16 
* EA Sports − NHL 16 
* EA Sports − NHL Legacy 

### Viitteet

## Aiheesta muualla
* EA Suomi: NHL 16
* EA Suomi: NHL 16 täydelliset ominaisuudet julkaistu & (Web Archive)
* livegamers.fi − Haastattelussa NHL-pelisarjan General Manager Dean Richards
HMS Varberg (T134)

**HMS Varberg** (runkonumerot T134 ja R134) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.

## Valmistus

Alus tilattiin Karlskronan laivastontelakalta. Se laskettiin vesille 2. helmikuuta 1974 ja liitettiin laivastoon neljä kuukautta myöhemmin 14. kesäkuuta.

## Palvelus
Alus poistettiin palveluksesta 5. marraskuuta 1998.

## Lähteet
*
*

### Viitteet
Läntinen kehitysalue

**Läntinen kehitysalue** () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Keskinen kehitysalue, etelässä Intian Biharin ja Uttar Pradeshin osavaltiot ja lännessä Nepalin Keskilännen kehitysalue.

Läntisen kehitysalueen pinta-ala on 29&nbsp;398 neliökilometriä ja väkiluku 4,93 miljoonaa ihmistä (2011). Alueen hallinnollinen keskus on Pokhara. 

## Alueen osat
Kehitysalue jakautuu paikallishallintoa varten 16 piirikuntaan, jotka voidaan luonnonolojensa perusteella ryhmitellä kolmeen ekologiseen vyöhykkeeseen (etelästä pohjoiseen):  
* Läntinen Terai eli Läntinen alankovyöhyke, 
* Läntinen kumpuvyöhyke ja 
* Läntinen vuoristovyöhyke.

Aluehallintoa varten Läntisen kehitysalueen piirikunnat voidaan ryhmitellä kolmeen vyöhykkeeseen:
* Dhawalagiri,
* Gandaki ja 
* Lumbini. 

## Lähteet

## Aiheesta muualla

* Index of Geographical Names of Nepal: Western Development Region - Volume III   (ngiip.gov.np)
Keskinen kehitysalue

**Keskinen kehitysalue** () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Itäinen kehitysalue, etelässä Intian Biharin osavaltio ja lännessä Nepalin Läntinen kehitysalue.

Keskisen kehitysalueen pinta-ala on 27&nbsp;410 neliökilometriä ja väkiluku 9,66 miljoonaa ihmistä (2011). Alueen hallinnollinen keskus on Kathmandu. 

## Alueen osat
Kehitysalue jakautuu paikallishallintoa varten 19 piirikuntaan, jotka voidaan luonnonolojensa perusteella ryhmitellä kolmeen ekologiseen vyöhykkeeseen (etelästä pohjoiseen):  
* Keskinen Terai eli Keskinen alankovyöhyke, 
* Keskinen kumpuvyöhyke ja 
* Keskinen vuoristovyöhyke.

Aluehallintoa varten Keskisen kehitysalueen piirikunnat voidaan ryhmitellä kolmeen vyöhykkeeseen:
* Bagmati
* Narayani
* Janakpur 

## Lähteet

## Aiheesta muualla

* Index of Geographical Names of Nepal: Central Development Region - Volume II   (ngiip.gov.np)
Jälkikaiunta

**Jälkikaiunta** on akustinen ilmiö, joka syntyy sarjasta kaikuja. Ilmiö tunnetaan äänitekniikassa paremmin englanninkielisellä nimellään reverb tai reverberation.

## Jälkikaiunta ilmiönä
Oikealla olevissa kuvissa on kuvattu äänilähde, eli tässä tapauksessa kaiutin, ylhäällä keltaisella ja kuulija alhaalla punaisella. Ääni etenee ylemmässä, yksinkertaistetussa periaatekuvassa (kuva 1) suoraan kaiuttimesta kuulijan korviin äänen nopeudella. Millisekunteja myöhemmin saapuu kuulijan korviin ensimmäinen äänen heijastuma seinästä. Millisekunteja tämän jälkeen korviin saapuu kahden seinän kautta heijastunut ääni. Tämä millisekuntien viivästymä aiheutuu siitä, että seinistä heijastunut ääni kulkee pidemmän matkan kuin suoraan tuleva ääni. 

Alempi kuva (kuva 2) vastaa paremmin todellisuutta. Ääni etenee pallomaisina aaltoina kaikkiin suuntiin ja heijastuu seinistä uudelleen ja uudelleen, hiljalleen vaimentuen. Tätä hiljalleen vaientuvaa heijastusten sarjaa nimitetään jälkikaiunnaksi. Joskus virheellisesti puhutaan kaiusta, joka on yksittäinen heijastus, joka on ajassa selvästi erotettavissa.

Jälkikaiunnan määrä riippuu tilasta ja sen pintamateriaaleista. Kovat kiviseinät kaikuvat voimakkaasti, ja ääni tilassa ei lopu siihen, kun äänilähde vaimenee, vaan seinistä heijastuvat yksittäiset kaiut vaimenevat hiljalleen asteittain. Aikaa, joka kuluu äänilähteen vaimenemisesta jälkikaiunnan vaimenemiseen 60 desibelillä, kutsutaan jälkikaiunta-ajaksi (RT60 eli reverb time).

## Tilasuunnittelu ja jälkikaiunta
Tilojen suunnittelussa tulee ottaa huomioon jälkikaiunnan kaltaiset akustiset ilmiöt. Liiallinen jälkikaiunta tekee äänestä puuromaista hälyä, äänenvoimakkuus kasvaa, mutta esim. puheesta ei saa selvää. Sopiva kaiunta sen sijaan vahvistaa usein ääntä miellyttävästi, ja esimerkiksi kivikirkkojen akustiikassa on tyypillisesti voimakas ja pitkä jälkikaiunta, joka antaa äänelle mahtipontisuutta. Suurten konserttisalien akustiikassa liiallista kaiuntaa pyritään välttämään, koska liiallinen kaiunta puurouttaa ääntä. Sopiva jälkikaiunta tekee musiikista elävämpää ja ääni kantaa paremmin isossa tilassa, kuitenkaan puuroutumatta. Konserttisalien suunnittelussa käytetään usein erilaisia seinä- ja kattoelementtejä sopivien heijastusten ja jälkikaiunnan aikaansaamiseksi.

## Jälkikaiunnan elektroninen jäljittely
Musiikkiteollisuudessa jälkikaiuntaa luodaan ääneen keinotekoisesti elektronisella ääniprosessoinnilla. Säädettävää jälkikaiuntaa käytetään niin soitinten kuin laulunkin äänentoistossa, ja säädettävä jälkikaiuntaefekti löytyy esimerkiksi suuresta osasta sähkökitaravahvistimia. Ääniprosessoreissa on usein myös mahdollista luoda yksittäinen kaiku, jota käytetään myös efektinä esim. laululle tai kitaroille.

## Kirjallisuutta
* 
*  https://users.aalto.fi/~vpulkki/Communication_Acoustics https://books.google.fi/books?hl=fi&lr=&id=r_TqCAAAQBAJ&oi=fnd&pg=PA18&dq=Pulkki+%22Communication+Acoustics%22&ots=_litp94grw&sig=GuM7n8hei-qqpl8Z9uzlwLGyQtY&redir_esc=y#v=onepage&q=Pulkki%20%22Communication%20Acoustics%22&f=false

## Aiheesta muualla
*Akustiikan perusteita
HMS Ystad (T142)

**HMS Ystad** (runkonumerot T142 ja R142) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.

## Valmistus

Alus tilattiin Karlskronan laivastontelakalta. Se laskettiin vesille 3. syyskuuta 1976 ja liitettiin laivastoon kolme kuukautta myöhemmin 10. joulukuuta.

## Palvelus
Alus poistettiin palveluksesta 1. syyskuuta 2005.

## Lähteet

*
*

### Viitteet
Stuart Davis

**Stuart Davis** (1894–1964). oli yhdysvaltalainen modernismin kauden taidemaalari.  Vuonna 1932 New Yorkiin valmistuneet Radio City -rakennuksen seinämaalaukset tekivät hänet laajalti tunnetuksi.  

Davis perehtyi maalaustaiteeseen Robert Henrin ohjauksessa ja noudatti aluksi realistista tyyliä. 1920-luvulla hän siirtyi abstraktisuuteen, jossa hän rinnasti abstrakteja muotoja realistisiin esineisiin, kuten esimerkiksi savukerasioihin. Pariisin matka vuosina 1928–1929 vahvisti hänen linjaansa, jossa näkyi selvästi jazz-vaikutteinen työskentelytapa. Voimakkaat värit ja muodot korostuivat hänen 1940-luvun kuvissaan, ja 1950-luvulla työt kasvoivat kookkaiksi ja iskeviksi. Näissä töissä hän kuvasi kulutusyhteiskuntaa jo ennen Andy Warholin esilletuloa.

## Suomessa
Kuusi Stuart Davisin maalausta vuosilta 1939-1951 oli esillä Helsingin Taidehallissa tammikuussa 1954 järjestetyssä yhdysvaltalaisen taiteen kiertonäyttelyssä.

## Davisin tuotantoa

Tiedosto:Davis_garage_no_1.jpg|*Garage No. 1*, 1917, Hirshhorn Museum and Sculpture Garden, Washington DC.
Tiedosto:Davis_Stuart_Tree_and_Urn_1921.jpg|*Tree and Urn*, 1921.
Tiedosto:Davis_Stuart_Lucky_Strike_1921.jpg|*Lucky Strike*, 1921, Museum of Modern Art, New York City
Tiedosto:Davis steeple street.jpg|*Steeple and Street*, 1922, Hirshhorn Museum and Sculpture Garden.
File:Stuart Davis, Rue des Rats -1, 1928 8 25 17 -artsmia (26751186548).jpg|*Rue des Rats*, 1928.
|*The Mellow Pad*, 1945-1951, Brooklyn Museum.


## Lähteet

## Aiheesta muualla
Tannaiitit

**Tannaiitit** (< aramean *teni/tena*, 'opettaa') olivat Mišnaa kommentoineita rabbeja, jotka vaikuttivat vuosina 10–220.  Tannaiittien ansiosta juutalainen suullisen lain perinne kehittyi Palestiinassa tarkkaan muotoiltujen ja järjesteltyjen lakien verkostoksi juuri ennen sen kodifiointia. Tannaiittien kausi jaetaan viiteen tai kuuteen sukupolveen. Ensimmäiset tannaiitit olivat Shammain ja Hillelin oppilaita, ja viimeiset Judah ha-Nasin aikalaisia. Tannaiitteja seurasivat amoraiitit, Gemaran kommentoijat.

## Lähteet
HMS Luleå (T139)

**HMS Luleå** (runkonumerot T139 ja R139) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.

## Valmistus

Alus tilattiin Karlskronan laivastontelakalta. Se laskettiin vesille 19. elokuuta 1975 ja liitettiin laivastoon neljä kuukautta myöhemmin 28. marraskuuta.

## Palvelus
Alus on poistettu palveluksesta.

## Lähteet
*
*

### Viitteet
Tosefta

**Tosefta** on juutalaisen suullisen lain kokoelma, jonka tekstejä ei ole otettu Mišnaan vaan joka täydentää sitä. Se on hepreankielinen, toimitettu Israelissa Mišnan toimitustyön jälkeen, monelta osin identtinen Mišnan kanssa, ja siinä on samojen tannaiittien kommentteja kuin Mišnassakin. Tosefta on kuitenkin yli kolme kertaa Mišnaa laajempi, ja sen osat ovat eri järjestyksessä.

## Lähteet
Narratiivinen psykologia

**Narratiivisessa psykologiassa** ihminen on olemassa narratiiveina eli kertomuksina. Ihminen luo eläessään kertomuksia samalla selittäen ja tulkiten toimintaansa. 
Jerome Bruner (1990) jakoi narratiivisen psykologian paradigmaattiseen eli luokittelevaan, ja narratiiviseen tietämiseen. Narratiivinen tietäminen on eri aikoina tapahtuneiden tapahtumien yhdistämistä kertomuksien avulla. 

On kuitenkin huomattava, että kertomuksien on oltava johdonmukaisia; niillä tulee olla juoni.
Kanchanpurin piirikunta

**Kanchanpurin piirikunta** () on yksi Nepalin 75 piirikunnasta. Se sijaitsee Nepalin Kaukolännen kehitysalueen Mahakalin vyöhykkeen eteläosassa. Piirikunta  rajoittuu etelässä Intian Uttar Pradeshin ja lännessä Uttarakhandin osavaltioon. Pohjoisessa naapurina on Dadeldhudan ja idässä Kailalin piirikunta.

Kanchanpurin piirikunnassa asui vuonna 2011 yhteensä 451&nbsp;248 henkeä (377&nbsp;899 as. vuonna 2001). Piirikunnan pinta-ala on 1&nbsp;610 neliökilometriä ja väestötiheys 280 as./km2. Hallinnollinen keskus on Mahendranagar (104&nbsp;599 as., 2011), joka sijaitsee linnuntietä 520 kilometriä  Kathmandusta länsiluoteeseen. Toukokuussa 2014 piirikuntaan muodostettiin kaksi uutta kaupunkia - Belauri ja Punarwas - ja joulukuussa muodostettiin vielä toiset kaksi: Dodharaa-Chandai ja Jhalari-Pipaladi.

Luonnonmaantieteellisesti piirikunta ryhmitellään yleensä Nepalin Kaukolännen Teraille eli alankovyöhykkeeseen kuuluvaksi. Tarkemmassa jaottelussa piirikunnasta 85,2&nbsp;% voidaan luokitella alempaan trooppiseen, 13,0&nbsp;% ylempään trooppiseen ja 1,8&nbsp;% subtrooppiseen kasvillisuusvyöhykkeeseen kuuluvaksi.


## Lähteet

## Aiheesta muualla
Eion Bailey

**Eion Francis Hamilton Bailey** (s. 8. kesäkuuta 1976 Santa Ynez, Kalifornia, Yhdysvallat) on yhdysvaltalainen näyttelijä, joka tunnetaan muun muassa rooleistaan televisiosarjoissa *[[Taistelutoverit]]*, *[[Teho-osasto (televisiosarja)|Teho-osasto]]* ja *[[Olipa kerran (televisiosarja)|Olipa kerran]]*.

## Filmografia
### Elokuva

### Televisio

## Lähteet

## Aiheesta muualla

*
*
Piper Curda

**Piper Joy Curda** (s. 16. elokuuta 1997 Tallahassee, Florida) on yhdysvaltalainen näyttelijä ja laulaja. Hän on tullut tunnetuksi pääroolista Disney Channelin tilannekomediasarjassa *[[Se en ollut minä]]* (*I Didn't Do It*) sekä sivurooleista saman kanavan sarjoissa *[[A.N.T. Farm]]* ja *[[Liv ja Maddie]]*.

Hän aloitti esiintymisen nuorena ja 12-vuotiaana näytteli Roly-Polya Broadwayn kiertuemusikaalissa *[[101 dalmatialaista]]*. Curdan näyttelijänura alkoi rooleista tv-sarjoissa *[[Kova laki: Erikoisyksikkö]]* ja *[[Totuuden anatomia]]*.

Curdalla on neljä sisarusta: Riley, Major, Glory ja Saylor. Hän syntyi Floridan Tallahasseessa ja kasvoi Chicagossa. Yhdessä isosiskonsa Rileyn kanssa hän esiintyi ensimmäisen kerran musikaalissa *Kuningas ja minä*.

## Filmografia

## Lähteet

## Aiheesta muualla
*
Amoraiitit

**Amoraiitit** eli **aamoralaiset** ('selittäjät/tulkkaajat') olivat Gemaraa kommentoineita rabbeja, jotka vaikuttivat vuosina 200–500 Babyloniassa. Alun perin nimensä mukaisesti Mišnan selittäjistä ja tulkkaajista, amoraiiteista tuli Mišnan itsenäisiä kommentoijia ja opettajia, mutta heitä kutsuttiin edelleen tulkeiksi. Aluksi amoraiitit muodostivat lähinnä pieniä epämuodollisia opintopiirejä mestarirabbiensa opissa, mutta myöhemmin, Talmudin kirjoittamisen aikoihin, he luultavasti kokoontuivat myös suurempina ryhminä Babylonian suurissa ješivoissa. Gemaran kuvausten mukaan amoraiitit kävivät Gemaraan kirjattuja keskustelujaan joskus myös yksityiskodeissa, opintohuoneissa, kokoontumistiloissa ja kouluissa.

## Lähteet
Harley Earl

**Harley Earl** (1893–1969) oli yhdysvaltalainen teollinen muotoilija, joka sai mainetta erityisesti autonkorien tuotantomenetelmien kehittäjänä. Hänen kuuluisimmat työnsä ovat General Motorsin automallit vuoden 1927 la Salle ja vuoden 1937 Buick Y-Job.

Earl oli syntyisin perheestä, joka valmisti käsityönä autonrunkoja. Yritys myytiin Cadillacille. Tämän jälkeen Earl kehitti menetelmän autonkorien muotoilemiseen. Hänet pyydettiin vuonna 1925 General Motorsin palvelukseen, jossa hänen tunnetuimmat työnsä syntyivät yhtiön muotoilujohtajan roolissa. Muotoilutyön ohessa Earl kehitti esimerkiksi kaksivärimaalin ja kromipinnoitteen tuotantomenetelmän.
## Lähteet
Riga Black Balsam

**Riga Black Balsam** eli Riian musta balsami () on latvialainen yrttilikööri, jota valmistaa Latvijas Balzams. Sen alkoholipitoisuus on 45 prosenttia. Juomalla on ollut osansa perinteisenä kansanparannuskeinona, ja sen on uskottu toimivan flunssaan ja ruuansulatusvaivoihin.

Riga Black Balsamin historia ulottuu vuoteen 1752, kun apteekkari Abraham Kunze kehitti alkuperäisen reseptin, jonka pohjalta juomaa alettiin myöhemmin valmistaa. Albert Wolfschmidt perusti vuonna 1847 Riikaan tehtaan, jossa kyseistä juomaa alettiin valmistaa Kunzen reseptin mukaisesti. Toisen maailmansodan aikana resepti hävisi, mutta onnistuttiin palauttamaan vuonna 1950.

Balsamin valmistukseen käytetään erilaisia marjoja, yrttejä ja muita luonnon antimia sekä tietysti vettä, viinaa ja sokeria. Juoma pakataan savipulloihin. Nykyään balsamista valmistetaan myös eri makuisia liköörejä, joiden alkoholipitoisuus on matalampi kuin alkuperäisen mustan balsamin. Latviassa balsamia juodaan usein esimerkiksi mustaherukkamehun kanssa, ja sitä voi myös nauttia kahvin tai teen kanssa.

## Lähteet

## Aiheesta muualla

* Riga Black Balsam
Saara Tiitu

**Saara Tiitu** (s. 9. toukokuuta 1995 Lapua) on suomalainen pesäpalloilija, joka edusti Lapuan Virkiää.

Tiitu pelasi kauden 2014 SM-kultaa voittaneessa B-tyttöjen joukkueessa sekä naisten Ykköspesis-joukkueessa. Vuodeksi 2015 hän nousi Virkiän Superpesis-joukkueeseen, voittaen joukkueessa ensimmäisellä kaudellaan Suomen mestaruuden. Kaudella 2016 hän pelasi hopeaa saavuttaneessa joukkueessa. Kaudella 2017 Tiitun edustama Lapuan Virkiä sijoittui pronssille. Hän lopetti kauden 2017 jälkeen.

## Lähteet

## Aiheesta muualla
*Saara Tiitu Virkiä Pesiksen kotisivuilla
Andrei Mironov

**Andrei Andrejevitš Mironov** (; s. 29. heinäkuuta 1994 Moskova, Venäjä) on venäläinen jääkiekkoilija, joka edustaa KHL-joukkue HK Spartak Moskovaa.

## Ura
### Seuraura
Mironov on Dinamo Moskovan kasvatti. Seuran miesten joukkue varasi hänet 103. pelaajana . Mironov siirtyi kaudeksi 2011–2012 Venäjän nuorten sarjaan, MHL:ään ja HK MVD:hen. Kaudella 2012–2013 hän nousi Dinamon KHL-joukkueeseen, jossa tulokaskausi toi 40 runkosarjaottelussa viisi syöttöpistettä ja 18 playoff-ottelussa tehot 1+2=3. Mironov voitti kauden päätteeksi Gagarin Cupin.

Syyskuussa 2013 Mironov teki kaksivuotisen jatkosopimuksen Dinamon kanssa. Kaudella 2014–2015 hän pelasi ssa. Huhtikuussa 2015 Mironov teki taas kaksivuotisen jatkosopimuksen joukkueensa kanssa.

Colorado Avalanche varasi Mironovin neljännellä kierroksella 101. pelaajana . Hän siirtyi joukkueeseen kaksi vuotta myöhemmin kaudeksi 2017–2018. Mironov vietti osan kaudesta AHL-liigassa, eikä halunnut jatkaa Coloradon farmiseurassa, joten hänen sopimuksensa purettiin kauden päätteeksi ja Mironov palasi Venäjälle.

### Maajoukkueura

Mironovilla Venäjän maajoukkueesta MM-hopeaa 2015 ja MM-pronssia 2017. Yhteensä Mironov on pelannut 23 A-maaottelua tehden kaksi syöttöpistettä. Hän teki A-maajoukkuedebyyttinsä vain 19-vuotiaana 11. huhtikuuta 2014 Bratislavassa Slovakiaa vastaan.

Mironov pelasi myös alle 20-vuotiaiden MM-kilpailuissa vuosina 2013 ja 2014, joista molemmat turnaukset päättyi pronssiin. Hän toimi jälkimmäisessä turnauksessa Venäjän varakapteenina. Mironov pelasi myös alle 18-vuotiaiden MM-kilpailuissa vuonna 2012.

## Tilastot

## Lähteet
*
*

### Viitteet
Visions of Atlantis

**Visions of Atlantis** on itävaltalainen vuonna 2000 perustettu sinfonisen metallin yhtye.

## Historia
Yhtyeen perustamiseen vaikuttivat Nightwishin esimerkki ja Atlantiksen myytti. Monet yhtyeen kappaleet liittyvät merien myto­logiaan. Atlantiksen vaikutus näkyy myös yhtyeen levyjen kansissa. Yhtyeen kokoon­panossa on vuosien saatossa tapahtunut useita muutoksia. Rumpali Thomas Caser on ainoa perustaja­jäsen yhtyeessä.

Yhtyeessä vuonna 2013 aloittanut nais­laulaja Clémentine Delauney on mukana myös sinfonista metallia soittavassa superyhtyeessä Exit Eden.

## Diskografia

;Studioalbumit
* 
* 
* 
* 
* 
* 
* 
* 
* 

## Lähteet

## Aiheesta muualla

*  
* 
*
Erik Estlander

**Erik Estlander** (11. huhtikuuta 1871 Helsinki – 15. toukokuuta 1946 Turku) oli suomalainen insinööri ja elokuvatuottaja joka rakensi vuonna 1915 Suomen ensimmäisen elokuvastudion.

Estlanderin vanhemmat olivat Helsingin yliopiston estetiikan ja kirjallisuuden professori Carl Gustaf Estlander ja Helena Aurora Federley. Hän valmistui paperi-insinööriksi 1894 Wienissä ja toimi sitten teollisuusyrittäjänä perustaen 1901 Viialan viilatehtaan. Estlander siirtyi elokuva-alalle 1912 kun hän perusti Ab Finlandia Film-nimisen elokuvavalmistamon Helsinkiin. Tämä yhtiö tuotti vuosina 1912–1921 kaikkiaan 59 lyhytelokuvaa muun muassa sellaisia kuin *Imatra talvipuvussa* (1913), *Karhunmetsästys Sodankylässä* (1914), *Raaseporin rauniot* (1914), *Kuvia Suomen vapaussodasta* (1919) ja *Poroviikko Hyrynsalmella* (1921). Yhtiö kuvasi myös senaattori Leo Mechelinin hautajaiset 1914.

Estlander päätti aloittaa myös näytelmäelokuvien tekemisen ja tätä varten hän rakennutti Helsingin Kulosaaressa sijainneelle huvilatontilleen kesällä 1915 lasiseinäisen elokuvastudion jonka oli suunnitellut arkkitehti Sven Kuhlefelt. Studiossa kuvattiin vuonna 1916 kahden pitkän elokuvan *Tuhlaajapoika* ja *Katoavia timantteja* sisäkphtaukset mutta sitten toiminta loppui kun venäläiset viranomaiset kielsivät sotatilan vuoksi kaiken kuvaustoiminnan. Ilman käyttöä jäänyt studio purettiin vuonna 1920.

Estlander oli vielä mukana tuottajana venäläisten emigranttien kesällä 1919 Karjalankannaksen Uudellakirkolla kuvaamassa elokuvassa Bolshevismin ikeen alla. Hän toimi vuoteen 1923 saakka elokuvateatterialalla mutta palasi sitten takaisin teollisuuden piiriin. Estlander jäi eläkkeelle 1939 ja kuoli 1946 Turussa.

## Elokuvia joissa Estlander oli tuottajana
* Tuhlaajapoika 1916
* Katoavia timantteja eli Herrasmies-varas Morel vastustajanaan etsivä Frank 1916
* Kuvia Suomen vapaussodasta 1919
* Bolshevismin ikeen alla 1919

## Lähteet
Otep

**Otep** (myös OT3P) on yhdysvaltalainen nu metal -yhtye, jonka perusti laulaja Otep Shamaya Los Angelesissa Kaliforniassa vuonna 2000. 

## Diskografia
* 
* 
* 
* 
* 
* 
* 
* 
* 
* 

## Lähteet

## Aiheesta muualla
*
Vekuroni

**Vekuroni** (*Norcuron*) on lihasrelaksantti, lääke joka lamauttaa lihaksistoa. Se ei sedatoi eikä poista kipuja, mutta sitä saatetaan käyttää erityisesti invasiivisissa lääketieteellisissä toimenpiteissa. Sisäelimiin kohdistuvat leikkausoperaatiot lienevät tästä hyvä esimerkki. Vekuroni kuuluu niin sanottuihin kuraren sukuisiin d-tubokurariineihin. Alkuroni, rokuroni ja pankuroni ovat likeistä sukua vekuronille.

Vekuronia annetaan yleisimmin intravenoosisti bromidina. Se alkaa vaikuttaa 3–5 minuutissa, ja sen vaikutus kestää tavallisesti noin 25–40 minuuttia, mikäli uutta annosta ei lisätä. Eliminaatio eli lääkkeen poistuminen elimistöstä tapahtuu maksan (pääasiallisesti) ja munuaisten kautta.

## Lähteet
* Rosenberg, Per & Takkunen, Olli (toim.): *Anestesiaopas*, Duodecim, 1993, Helsinki/Vammala, Vammalan Kirjapaino Oy. . (s.426)
### Viitteet
Nicola Boem

**Nicola Boem** (s. 27. syyskuuta 1989 San Donà di Piave, Veneto) on italialainen maantiepyöräilijä. Hän kilpaili ammattilaisena vuosina 2013−2017, ja edusti koko ajan samaa tallia, nimiltään Bardiani Valvole - CSF Inox ja Bardiani-CSF.

Boem voitti kymmenennen etapin Italian ympäriajossa 2015 oltuaan loppukirissä paras neljän ajajan kärkiryhmästä.

## Saavutuksia

Lähteet: Pro Cycling Stats, Cycling Archives
;2006
:Trofeo Buffoni (juniorit), voitto
;2010
:Giro della Valle d'Aosta, 6. etapin voitto
;2011
:Giro del Belvedere, voitto
;2014
:Tanskan ympäriajo, 6. etapin voitto
;2015
:Italian ympäriajo, 10. etapin voitto

## Lähteet
Kino 123

**Kino 123** on Kouvolan Kuusankoskella, kauppakeskus Veturissa sijaitseva kolmisalinen elokuvateatteri. Se aloitti toimintansa 13. syyskuuta 2012 kauppakeskuksen avautuessa. Teatterissa esitetään elokuvien lisäksi oopperaa ja konsertteja.

Vuonna 2015 Kino 123:ssa kävi lähes 110&nbsp;000 elokuvakävijää.

Kino 123 muodostaa niin kutsutun elokuvateattereiden yhteenliittymän samassa kaupungissa sijaitsevan Studio123:n kanssa.

## Kino 123:n elokuvasalit ja niiden tekniikka

### Kino 1
*paikkoja: 260
*valkokangas: 110 m²
*projektori: Barco DP4K-32B (HFR 3D)
*ääni: Dolby Digital 7.1 EX

### Kino 2 & Kino 3
*paikkoja: 96
*valkokangas: 34 m²
*projektori: Barco DP2K-23B
*ääni: Dolby Digital 7.1 EX

## Lähteet

## Aiheesta muualla
* Viralliset sivut
* Esittelyvideo
* Esite
Rick Karsdorp

**Rick Karsdorp** (s. 11. helmikuuta 1995 Schoonhoven) on alankomaalainen jalkapalloilija, joka edustaa kotimaansa pääsarjassa pelaavaa PSV Eindhovenia. Hän siirtyi Feyenoordista italialaisseura AS Romaan kesällä 2017. Kaudeksi 2019–2020 hän palasi lainasopimuksella Feyenoordiin mutta jatkoi sen jälkeen Romassa kesään 2024 saakka. Pelipaikaltaan hän on oikea laitapuolustaja.

Karsdorp nousi Feyenoordin junioreista edustusjoukkueeseen kesällä 2014. Hän teki ensiesiintymisensä Eredivisiessä 24. elokuuta 2014, kun Feyenoord hävisi kotonaan Utrechtille 1–2.

Karsdorp pelasi Feyenoordissa kaikkiaan 93 Eredivisien ottelua, joissa hän teki kaksi maalia ja antoi 19 maalisyöttöä. Hän voitti KNVB-cupin 2016 ja Alankomaiden-mestaruuden 2017. Eurooppa-liigassa hän pelasi 12 ottelua ja teki yhden maalin.

Karsdorp pelasi Romassa 113 Serie A:n ottelua, joissa hän teki yhden maalin ja antoi 11 maalisyöttöä. Hän pelasi 11 ottelua, mukaan lukien loppuottelu, Roman voittaessa Konferenssiliigan kaudella 2021–2022. Mestarien liigassa hän pelasi Romassa kaksi ja Eurooppa-liigassa 23 ottelua.

Alankomaiden A-maajoukkueessa Karsdorp on pelannut kolme MM-karsintaottelua vuosina 2016–2017.

## Lähteet